آلمانیا باش ناظیری آنگلا مرکل تورکیه ایله آوروپا بیرلیگی آراسیندا آپرئل آییندا ایمضا‌لانان گئری قبول موقاویله‌نین تطبیق اولونماسیندا طرف‌لرین گوونیلیر اورتاقلار اولدوغونو سؤیله‌‌دی.
مرکل پایتاخت برلین-‌ده مالتا-نین باش ناظیری جوزف موسکات ایله کئچیردیگی گؤروش‌دن سونرا تشکیل ائدیلن مطبوعات کونفرانسیندا بیر ژورنالیست‌ین جمهور باشقانی رجب طیب اردوغان-ین سرحدلری قاچیقلارا آچا‌بیله‌جکلری بارده کی سوزلرینی خاطیرلاتدی و آوروپانین یئنی کؤچ دالغاسینا قارشی حاضرلیق‌لی اولوب اولمادیغینی سوال ائتدی.
مرکل بونا جاوابن دئدی کی تورکیه‌نین ده اوزینه دوشن تعهدلرینه عمل ائده جک.
ایمضا‌لانان موقاویله‌نین بوتون طرف‌لرین منفعت‌ینه اولدوغونو ایفاده ائدن مرکل بیلدیردی کی، تورکیه ایله بو موقاویله‌نی ایمضالاما‌دان اؤنجه ژانویه و فوریه آیلاریندا اگه دنیزینده ده 400-دن آرتیق اینسان حیاتینی ایتیرمیشدی. بونا گؤره آوروپا بیرلیگینده تورکیه‌نین ده گوونیلیر اورتاقلار اولدوغونا اینانیرام. بو موضوعدا امکداش‌لیق ائدجگیمیز هله چوخ ایش وار.
همین سوالا جاواب وئرن مالتا-نین باش ناظیری موسکات ایسه دئدی کی، بو موقاویله‌دن آیریلماق هئچ کسین خئیرینه اولمایا‌جاق. گله‌جکده بیر-بیریمیزله داها چوخ گؤروشمه‌لییک. آک دنیز بؤلگه‌سینده وضعیت داها قاریشیق حالا گلیب.
موسکات تورکیه ایله قبول ائدیلن موقاویله‌نین اوخشارلارینی یالنیز لیبی دئییل، آک دنیز بؤلگه‌سیندکی دیگر بوتون اؤلکه‌لرله ایمضالانماسی‌نین واجیب اولدوغونو، بونون اوچون ده داواملی شکیلده گؤروش‌لرین کئچیریلمه‌سی اوچون طرفداش اؤلکه آختاردیق‌لارینی سؤیله‌‌دی.
